KOMMISSIONENS FORORDNING (EF) Nr. 65/2000
af 12. januar 2000
om udstedelse af importlicenser for bananer inden for toldkontingenterne og for traditionelle AVS-bananer for første kvartal af 2000 (anden periode)
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 1257/1999(2),
under henvisning til Kommissionens forordning (EF) nr. 2362/98 af 28. oktober 1998 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til Fællesskabet(3), ændret ved forordning (EF) nr. 756/1999(4), særlig artikel 18, stk. 2, og
ud fra følgende betragtninger:
(1) I artikel 2 og i bilaget til Kommissionens forordning (EF) nr. 2697/1999(5) er det for første kvartal af 2000 fastsat, hvilke mængder der er til rådighed for den anden periode for indgivelse af ansøgninger, der er fastsat i artikel 18 i forordning (EF) nr. 2362/98;
(2) På grundlag af de i anden periode indgivne ansøgninger bør det i henhold til artikel 18, stk. 2, i forordning (EF) nr. 2362/98 straks fastsættes, for hvilke mængder der kan udstedes licenser for de pågældende oprindelser;
(3) Bestemmelserne i denne forordning skal have øjeblikkelig virkning, så at licenserne kan udstedes så hurtigt som muligt -
UDSTEDT FØLGENDE FORORDNING:
Artikel 1
I henhold til ordningen for indførsel af bananer, toldkontingenter og traditionelle AVS-bananer udstedes der, for så vidt angår de i artikel 18 i forordning (EF) nr. 2362/98 fastsatte nye ansøgninger, importlicenser for anden periode af første kvartal af 2000:
1) for den i licensansøgningen anførte mængde, justeret med nedsættelseskoefficienten 0,3606 for oprindelsen "panama"
2) for den i licensansøgningen anførte mængde for andre oprindelser end de i nr. 1 nævnte.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. januar 2000.